钦定古今图书集成/理学汇编/经籍典/第053卷 > 河图八卦图
## 钦定古今图书集成/理学汇编/经籍典/第053卷 > 河图八卦图

此八象者，始由四象所生也。伏羲氏先按《河图》有八
方，将以八卦位焉；次取《洛书》“土十”之成数，将以八卦
象焉。乃观阴阳而设奇偶二画；观天地人而设上中
下三位。以三画纯阳则为干；以六画纯阴则为坤；以
一阳处二阴之下，不能屈于柔，以动出而为震；以一
阴处二阳之下，不能犯于刚，乃复入为巽；以一阳处
二阴之间，上下皆弱，罔能相济，以险难而为《坎》。以一
阴处二阳之中，上下皆强，足以自托，乃丽而为《离》。以
一阳处二阴之上，刚以驭下，则止而为《艮》。以一阴处
二阳之上，柔能抚下，则说而为《兑》。